Koji vam je vrag?
Ovamo!
I šest, sedam, osam...
Nikada dogoditi se neće.
AKO ME PREVARIŠ
SADAŠNJOST
Ne plači za mnom jer nisam mrtav
Ja sam vjetar što trese moćni hrast
Ja sam blaga kiša što pada ti na lice
Proljetni sam cvijet Što probija kroz tamnu zemlju
Ja sam kikotavi smijeh Planinskog potoka
Pa da mi je i dolinom smrti proći zla se ne bojim.
Tvoj štap i palica tvoja utjeha su meni.
Predajemo svog brata zemlji.
Prah si bio,
u prah ćeš se vratiti.
Joe Burkett.
- Maya Stern. - Vojska?
Ne. Maskirala sam se.
I ja. U pingvina.
Jako uvjerljivo.
Budući da smo oboje na ovoj apsurdnoj dobrotvornoj zabavi,
smijem li te počastiti pićem?
Iako je besplatno?
Uzmi što god želiš. Ja častim.
Upozoravam te,
za 11 sati letjet ću natrag u bazu.
Onda iskoristimo do maksimuma vrijeme koje imamo.
Satnice.
Ne! Joe!
Joe!
Dođi, dušo.
- Jesi li dobro? - Jesam, hvala, Shane.
- Inspektore Kierce. - Ovo je izvrsno.
Što je to? Vol-au-vent?
Došli ste zbog hrane ili ste našli ubojicu mog muža?
Pozvala me Joeova mama.
Psihijatrica bi trebala biti pametnija.
Ne moramo to danas, ali moramo razgovarati o noći napada.
Dala sam vam tri iskaza. Nisu vam pomogli da ih uhvatite.
Odvezana vam je vezica.
Zašto si pozvala inspektora?
Da vidi tko je bio Joe.
Da je bio važan.
Da su ga braća i sestra voljeli.
Da je odrastao u ovoj velikoj kući
gdje je proveo djetinjstvo.
Kako si ti?
Tugujem.
Bio je muškarac mog života.
Ne, ja tugujem.
- Ali kod tebe je nas stvari još nešto. - Dobro sam.
Danas te neću gnjaviti, ali trebala bi razgovarati s nekim.
S toliko se toga moraš nositi! Prvo si izgubila sestru.
Sad Joea.
I ta situacija s vojskom.
Idem natrag k gostima.
- Čija su ideja bili hvalospjevi? - A što misliš?
Deset sam im puta rekla da puste Doorse
ili Nirvanu.
Nirvanu? Na sprovodu?
- Znaš koliko su potrošili? - Reci.
- Lijes je koštao više od tvog auta. - Pa to ne znači puno.
Ne želim te ostaviti!
Bit ću dobro.
Znam da mislim da hoćeš.
Ali i u tri ujutro,
ako te nešto muči... Dobro?
Sad sam se sjetila.
Imam nešto za tebe.
Ovo je...
digitalni okvir za slike.
Vrti fotografije tebe i tvoje obitelji.
Dobro.
Već sam učitala neke slike tebe, Joea, Lily i obitelji.
Ali to nije sve!
Spremna?
- Želiš li opet vidjeti ludi ples? - Molim te.
I možeš. Jer je sve snimila tajna kamera
koja snima kad se nešto kreće.
- Zašto si mi kupila tajnu kameru? - Da možeš paziti na Lily kad te nema.
- Kad je s Izabellom? - Da. Nadzor dadilje.
Izabella je sigurno sjajna, ali ne škodi je držati na oku.
Eva, njezina i Joeova obitelj odavno se poznaju.
Stavit ću ovo u igraonicu.
- Bok! - 'Jutro!
- Spreman za idući sat? Idemo! - Jedva čekam!
Danas ti uzleti.
Dobro?
Skreni blago ulijevo.
Može.
Dobro je.
Drži pogled na obzoru.
Gadno si mu okrznuo lakat.
- To vas uče u vojnoj policiji? - Ciljao sam lakat.
Hoćeš ti?
Ne. Ne želim te osramotiti.
Kad si se vratila na posao?
- Prije tri dana. - Aha.
- Što? - Ništa.
A što da radim?
Da sjedim doma i zurim u zid?
Ne. Ali, znaš...
Lily?
Ja tugujem, Shane.
- Trebamo normalan život. - Dobro.
Dečki i ja smo razgovarali.
- Reci. - Da vas posjetimo ovaj vikend?
Samo na piće. Da vam pravimo društvo.
Prerano je da se vratim na posao,
a za cuganje nije?
Hej!
Mama!
Zdravo! Dobra moja curica!
- Zdravo, Maya. - Je li sve bilo u redu?
Naravno! Bilo nam je lijepo. Zar ne, Lily?
Radile smo...
- Anđele. - Tako je!
Radila si anđele?
- Pokaži mami. - Hajde.
Dođi sa mnom.
Idi ti. Odmah ću doći.
- Govorila je o nebu pa sam... - Sve je u redu.
Samo ti idi.
U redu je. Ja idem vidjeti te divne anđele.
Vidimo se, draga.
Pametna curica!
Ajme! Pokaži mi!
- Pobjeđujem! - Velika si!
Spremna?
Ajme!
Evo, Lily!
Doručak. Idi sjesti.
Sjedni na stolicu.
Bravo! Izvoli.
Bok, Judith! Žurim se na posao. Mogu li te nazvati poslije?
A da dođeš s Lily u Farnwood ovaj vikend?
Lijepo od tebe.
Ali ne mogu. Dolaze mi prijatelji.
Bila je puno ovdje dok tebe nije bilo.
Nisi navikla stalno biti majka,
ali djeca trebaju rutinu.
Znam.
Nazvat ću te poslije da se dogovorimo za drugi dan.
Dobro, nazovi me poslije.
- Samo mislim na Lilyno dobro. - U redu, bok!
Nevjerojatno.
Lily.
- Jesi li vidjela tatu? - Tata.
Jesi li jučer vidjela tatu?
Došao je, pomazio te i sjedila si mu u krilu?
Dobro. Mama je blesava. Oprosti.
Jebemu.
Gđo Burkett?
Možemo li razgovarati?
- Sada? - Da, sada.
Moram ti nešto pokazati.
Što je to?
Kamera.
- Snimate me? - Gledaj.
- Uhodite me? - Gledaj.
- Kako ovo objašnjavaš? - Što?
Vidjela si ovog muškarca. Jesi li vidjela tko je to?
- Tko? - Kako to misliš, tko?
- Joe! Kako je to moguće? - Gđo Burkett, plašite me!
Gle! To je Joe, jebote!
- Mrtav je, Izabella! - To me boli.
Mrtav je, a snimila ga je kamera dok si ti bila u kući.
Mama!
Sve je u redu, dušo. Idi u sobu i gledaj emisiju.
Idi! Sve je u redu.
Želim odgovor.
Trebam vode.
Jao! Jebemu!
Što se dogodilo?
Dobila sam suzavac u oči.
- Suzavac? - Da. Od svoje dadilje.
Vi to ozbiljno?
Ne. Nadarena sam komičarka.
Publiku super zagriješ točkom o dadilji sa suzavcem.
Maya, to je ozbiljan prekršaj.
Ajme.
Jeste li dobro?
Što je to izazvalo?
Vidjela sam nešto na kameri za dadilje i zahtijevala sam objašnjenje.
Dobro. Što ste vidjeli?
- Zvučat će suludo. - Da čujem.
Nema je.
- Nema? - SD kartica je nestala!
- Dobro. - Valjda ju je ona uzela.
- Nakon što vas je poprskala? - Da.
Što je bilo na njoj?
Joe.
Joe. Znači...
- To je bila stara snimka. - Ne. Bila je od jučer.
Znate da je to nemoguće.
Nosio je zelenu košulju. Nema je u garderobi. Kao ni cipela.
Jeste li sigurni da je to bio Joe?
Prišao je Lily. Mazila se s njim.
Pitali ste Lily?
Rekla je da ga nije bilo.
Znate...
- Tuga se svakako očituje. - Nije to zbog tuge!
- Oprostite. - Nema veze.
Dobro sam, samo što...
- U redu. - Nešto ste me htjeli pitati?
Da, ako ste sada dobro.
Hvala.
U prvotnom iskazu iz noći kad se dogodio napad
rekli ste da su se dvojica maskiranih mladića pojavili u parku na motociklima.
Da.
Rekli ste da su se zaustavili pred vama
i pokušali vam uzeti torbicu.
Točno.
Dobro. I onda...
I onda ste rekli...
Opirala sam se. Izbila je tučnjava.
Jedan je primio moju torbu, nije htio pustiti i gurnuo me.
Pala sam unatraške.
Tražili su od Joea da im preda novčanik. Nije htio.
Onda je iznenada
izvukao pištolj.
Htjela sam pozvati upomoć.
Ali nisam stigla jer sam čula...
Kad sam došla do Joea,
ležao je na tlu.
Umirao je.
Joe!
Osim vrlo detaljnog opisa sumnjivaca,
rekli ste da je mladić u crvenim Nikeovim tenisicama
nosio 9-milimetarski Glock 17.
Vrlo impresivno.
Tako prepoznati oružje.
Imala sam takvo službeno. U inozemstvu.
Fali li vam vojska?
Voljela sam borbu.
Adrenalin. Strah.
Navučeš se na to.
Ali sad je s tim gotovo.
Kao što znate, premda nismo našli oružje,
u tijelu vašeg muža našli smo tri metka,
a na poprištu tri čahure koje odgovaraju Glocku 17.
Imate oružje, zar ne?
- Imam. - Držite li koji komad ovdje?
Ovdje je.
Nitko ne može do njega, osobito Lily.
Kako se otvara?
Otiskom palca.
Opa!
Kakva zbirka! Ima li tko pristup ovome?
Nema. Imao je Joe, ali...
Što je to?
Star je.
Deaktiviran.
- Glock 17? - Da.
To vam je jedini pištolj?
Da. Jedini.
Legalno je registriran kao deaktiviran.
Sigurno to već znate.
Prestanimo se natezati i recite mi što želite.
Želim ga testirati, Maya. Hajde.
- Mislite da sam ubila muža? - Ne, Maya.
Pokopali ste ga. Bio sam prisutan.
Nije ga snimila kamera.
Bok!
Bok, draga. Kako ti je prošao dan?
Dobro! Ma, jutros čujem šestogodišnjaka da kaže „pizda”.
Morala sam zvati roditelje.
- Jesu li bili pizde? - O, itekako!
Jesi li pripremila plesne cipelice?
Naravno!
Nemoj zaboraviti, 18 h.
U stranu, privuci. Pa izbaci. U stranu, privuci. Jasno?
Volim te!
I ja tebe. Bok!
Imate poziv članova odbora u 14.45.
U rokovniku vam je.
Jedva čekam!
Pardon.
Snaha.
Predomišljaš se?
Ne.
Moram te pitati nešto o Joeu.
Što?
Kad si ga išla vidjeti...
Identificirati njegovo tijelo...
Da?
Kako je izgledao?
Zašto me to pitaš, zaboga?
Kako je izgledao? Kakvo je to pitanje?
- Nisam vidjela njegovo tijelo. - Maya, molim te da razmisliš o psihologu.
Imam izvrsnoga kolegu u klinici. Stručnjak je za tugovanje.
Ne trebam psihološku pomoć.
Molim te, samo mi reci kako je izgledao.
- To ne prati nikakva stigma! - Judith!
Izgledao je kao inače.
Bio je lijep.
Ali bio je truplo.
Sve zbog čega je bio Joe
nestalo je.
POLICIJSKA POSTAJA WINHERST
- Hvala! - Nema na čemu!
Dobro je!
U redu, hvala!
Ajme meni.
OPET MI SE DOGODILO
Mačka?
Da, niotkud. Iskočila je, ja sam skrenuo.
I udarim u ogradu!
- Jesi li dobro? - Ni ogrebotine. Za razliku od auta.
- Mogu li dobiti zamjenski? - Vjerojatno.
Ali pitat ću te izravno, Sami.
- Pam, daj! - Imao si svojih problema.
Potrudio si se da ih prevladaš, ali svi mi...
Trijezan sam 1278 dana.
Znaš koliko je to? Gotovo tri i pol godine.
- Ženiš se. - Pa?
Sami! Jesi li siguran da vjenčanje ne izaziva
nesretne uspomene od prošli put?
Istrčala je mačka.
To je bila nesreća.
Totalno sulud slučaj.
Dobro!
- Dobit ćeš partnera za slučaj Burkett. - Ma daj!
Marty McGreggor. Mlad, bistar.
Koristit će mu mudrost starijega.
Čuvat će me dijete?
Ne smatraj to čuvanjem.
Pomagat će ti da izbjegneš mačke.
Ajme, kako sam uzbuđen!
Oduševljen sam što...
Bit ćemo odlična ekipa.
- Ajme. - Jesi li ti oduševljen?
Jesam. Oduševljen sam. Jako.
Margaretin ugao.
Tu se dogodio napad. Znaš li tko je bila Margareta?
- Slikarica? - Ne.
Vladarica Danske, Norveške i Švedske u 14. stoljeću.
Vjerojatno se pitaš
zašto su po njoj nazvali ugao
u britanskom parku.
Da, zašto?
Tko zna! Ali eto, tu je.
I tu je ubijen Joe Burkett u noći 12-og.
Imamo samo iskaze njegove žene.
Dođi.
Znaš da je izašla iz vojske zbog kontroverze?
Da. Zbog nekog zviždača ili tako nešto?
Da.
Ubila je civile. Zviždač Corey rekao je detalje.
- Javnost je tražila da ide u zatvor. - Da.
I onda...
I onda danas kaže da je mrtvog muža vidjela živog.
- Što? - Da.
Dobrodušan dio mene kaže da tuguje.
U kratkom je roku izgubila sestru i muža.
I priviđa joj se.
Ali cinični dio mene kaže,
ako je kriva, možda pokušava pokazati da gubi razum.
Znaš, da se obrani smanjenom ubrojivošću.
Ima li motiv?
Naučit ćeš da motiv nije uvijek jasan.
Moramo kopati.
- Naći razloge. - Dobro.
Bogata obitelj. Burkett Global Enterprises!
- Očekuje li veliku isplatu? - Životno osiguranje.
Ali većina novca ide u zakladu za njihovu kćer.
To su se odavno dogovorili.
Možda se dogodilo točno onako kao što kaže.
Klinci na motociklima.
Da.
Zato trebamo balističku provjeru pištolja.
Dobro.
Aha! To ću ja.
Da. Usput ih pitaj za analizu metaka.
Tražio sam usporedbu da vidim
je li ubojičin pištolj upotrijebljen prije.
- Balistika, meci. Razumijem, kapetane! - Hej!
Nemoj to više nikad ponoviti.
Bez kapetana.
Što ti je to?
Čokolada, protein sirutke, špinat i malo banane.
Jesi li htio...
- Idi. - Idem. Dobro.
- Vidimo se u... - Da.
Bože, pomozi!
Dobili ste Izabellu. Ostavite poruku i javit ću vam se.
Nazovi Charlieja.
CHARLIE (VRTLAR, FARNWOOD)
- Halo? - Charlie, ovdje Maya.
Jesi li vidio Izabellu kod vas?
Da, mislim da je maloprije došla.
- Mislim da je u kući. - Dobro. Hvala. Bok!
Dođi.
Da!
- Bok, Lily. Teta Maya. - Dan! Nisam te vidjela sto godina!
- Oprosti, teta. - Je li ti tata doma?
- Da, unutra je. - Idemo.
Hej!
Eto. Idi naći Abby.
Zdravo, Lily!
Uvijek je super!
ZAUVIJEK SI NAM U SRCU.
- Eddie. - Sve u redu?
Možeš mi pričuvati Lily? Moram s nekim razgovarati.
Da, naravno.
- Teta Maya! - Abby!
Doći ću te danas gledati. Na drugo poluvrijeme.
- Ne moraš. - Ali želim!
- Kako ideš onamo? - Što misliš?
A to imaš u ruci?
Jedno piće. Dobro sam!
Ne vozim pijan. Popio sam jedno piće.
Eddie.
Dovoljno je strašno to što djeca žive u kući u kojoj im je ubijena mama.
Kutije...
Daj da ih odnesem.
- Rješavam to. - I tako već tjednima.
Možda shvatiš kad počneš bacati Joeove stvari.
Sad znaš kako se osjećam.
Daj da ti pomognem.
- Moja žena, moj problem. - I moja sestra, Eddie.
To je jače od braka.
Dolazila sam rjeđe nego što je htjela.
Jer si spašavala svijet?
Znaš da je mrzila što te nema.
Za svaki sukob u nekoj pripizdini mislila je da će ti biti posljednji
i da će je nazvati i reći joj to.
A ispadne obratno!
Zdravo!
- Bok. - Zašto ste u Farnwoodu?
Došao sam reći Judith što je novo. Što ima s dadiljom?
Aha.
Sad ću razgovarati s Izabellom.
Što ćete je pitati?
Je li vidjela Joea. Zašto je uzela karticu.
- Maya... - Znam!
Možda zaista gubim razum.
Ali ona je vidjela što i ja.
I sad ne želi razgovarati.
- Da idem s vama? - Ne, hvala.
Dobro. Budite oprezni.
Nema ga, Maya.
Joea.
Znate to.
Vidimo se.
Izabella, Maya je!
Otvori mi!
Molim te! Moram s tobom razgovarati o Joeu.
Znam da si unutra!
Izabella!
Vidim ti stopala!
Oprosti što sam te primila! Uspaničila sam se! Molim te, otvori!
NE ZNAM ŠTO SE DOGAĐA. UZNEMIREN SAM. JAVIT ĆU TI SE.
Bok!
Što je ovo?
Promijenili su ga. Ne znam zašto.
Grozan je!
Auto k'o auto.
Zelen je.
Izgleda kao Kermit. Kermitova rigotina.
Slobodno idi pješice doma nakon plesa.
- Radije bih! - Idi.
Hoću.
Lijepo.
- Gotovo. - Razočaran sam.
- Oprostite. Ne znam... - Bilo je krasno.
Ne brinite se.
Zbog tebe izgledam loše.
Bilo je loše!
Privuci.
Dva, tri, četiri. Klizi!
Stani.
Oprostite.
- Koliko još imate do vjenčanja? - Prestani se smijati.
- Četiri tjedna. - Da.
Imamo puno posla.
Molim te, prestani. Molim te.
Oprostite.
Čuvaj loptu! Idi za njom! Kreći se!
Ajmo!
- Hajde, Abby! - Pravi se da je krafna, Abby.
Tako ćeš se pokrenuti. Moja baka bi igrala bolje od vas!
Brže, magarice proklete! Brže! Komunicirajte! Ajmo!
Čuvaj loptu!
Za loptom! Brzo! Ajmo!
Ajmo!
Abby, pokušaj uzeti loptu!
Grozno.
Suče! Broj pet.
Abby, van.
Van!
Grozno.
Jadno!
Ne trpaj se kolačima. Salo ti ne pomaže.
- Treneru! - Usred utakmice sam.
Ja sam Maya Stern, Abbyna teta.
- Maya, nemoj. - Znam tko ste, satnice.
- Razgovaram s vama! - Što?
To su djeca! Bila sam u vojsci. Narednici su blaži od vas!
- Brukaju se. - Vi se brukate.
Ne možete tako s djecom.
Tko ste vi? Ja sam pobjednik.
- Ajme. - Želite duge i zumbule?
Bavite se umjetnošću. Pardon, ali imam posla.
Aha. Bezobrazni ste.
- Pa što? - Da.
- Ne okrećite mi leđa. - Daj!
Rekoh, ne okrećite mi leđa!
Pička!
- Jebem ti... - Hajde.
Daj mi izgovor da te osramotim.
Samo daj!
- Ne. Nisi toga vrijedna. - I ja mislim.
- Bok! - Goni se!
Probudite se!
Jesi li dobro?
Jesi? Ništa se ne brini. Idemo.
Maya!
- Pričekaj me u autu. - Joj meni.
- Ne želim te blizu svoje djece. - Tip ih maltretira!
Nije samo to.
- Ne shvaćaš, zar ne? - Očito ne!
Vojska. Onaj incident.
Pa Claire. Pa Joe.
Prati te smrt, Maya.
Sigurno si popio sam jedno?
Misliš da nisam bila shrvana kad mi je poginula sestra?
Nisam bila ovdje! Oni su njezina djeca.
- Samo njih imam! - Kloni ih se.
- Ne možeš tako. - Da si ih se klonila!
U auto, molim te!
Šupak!
Razgovarala sam sa Sharon o haljini.
Rekla je da će se ovaj maleni svakako vidjeti.
Ali kaže da može sašiti nekakve volane da to malo prikrije.
Svi koji dolaze znaju da si trudna.
To nam je svadba, Sami.
Želim izgledati kao čedna mlada. A ne kao da jurimo pred oltar
jer si slučajno zabio gol.
Da.
Halo!
Što je?
Oprosti.
Ma to ubojstvo.
I dobio sam partnera!
To je loše?
Jest!
Ima 3 g.! Opterećen je zdravljem.
Na radiju je bio Duran Duran. Nije čuo za njih!
- Kakvo smeće! - Ne.
Nije čuo za Duran Duran?
Ne moraju mu se sviđati i ne mora znati riječi pjesama.
Ali nije nikad čuo za njih!
Slažem se! Treba mu smjesta dati otkaz.
Dođi k meni, blesane jedan.
Slušaj.
To je posao, Sami.
Važan posao, ali ipak samo posao.
Da.
Dođi.
Dva. Hvala.
- Opet isto? - Da.
DIJETE
Da, rekao sam mu.
Halo?
Ovdje Marty. Poslao sam ti balistički izvještaj
o mecima koji su ubili Joea Burketta. Primio si?
BALISTIKA
Jesam.
Nećeš vjerovati vlastitim očima.
BALISTIČKI IZVJEŠTAJ
MECI ODGOVARAJU ONIMA IZ 9-MILIMETARSKOG GLOCKA 17
- Tko je za hot dog? - Shane, evo.
Izvoli. Evo, Bono.
- Hvala. - Kad ideš u iduću rotaciju?
- Za dva tjedna. - Za dva tjedna?
- To je uskoro. - Znam.
Meni je drago što se ti ne vraćaš.
Ali da nije bilo tebe, ne bi bilo ni Bena.
Nisam siguran je li to dobro.
- Ne! Znam što si naumio. - Ne? Da!
- Ne! Shane! - Zdravica!
Za milog Boga!
- Okupite se. - Mrzim kada to radi.
- Maya. - Ne!
Da. Maya, htio bih ti zahvaliti
što si nas, degenerike, primila u svoj skromni... dvorac.
Mislim da u ime svih mogu reći
da nam fališ, sekice.
- Hvala. - Zar ne?
Da.
Budi jaka!
- Ma prestani! - Dobro.
Za najbolju pilotkinju vojnog helikoptera s kojom sam ikad letio, našu satnicu!
- Za Mayu! - Sjedni!
I za malu dinamitnu Lily!
- Živjeli! - Živjeli!
- Živio. - Jesi li dobro?
- Prestani. - Što?
- Ponašaš se kao da sam udovica. - Ako nisi znala, upravo si to.
Što je zgodno jer si se uvijek odijevala u crno.
Veliki!
Znam da će ti ovo zvučati ludo, Shane.
Ali stalno mi se priviđa.
To je prirodno, Maya.
Tako je to i drugima.
Kada ti umre netko blizak...
želiš da je još tu, znaš?
Da.
Ovo što ću ti reći zvučat će još luđe.
Joj.
- Mislim da me netko prati. - Tko?
Ne znam.
Dvaput sam vidjela isti auto.
Zapisala sam tablice. Crveni Volkswagen.
EJ72 VMX.
Bi li mogao naći vlasnika?
- Legalno ne. - Ali mogao bi.
Da. Pošalji mi.
Hvala.
- Svekrva. - Sretno.
Halo?
Što je bilo? Izabella kaže da više neće raditi za tebe.
Sad je ovdje.
Nemoj da ode. Odmah ću doći. Zadrži je.
- Shane... - Pazim na Lily?
- Da. - Može.
- Luka. - Napala si je!
Izabella! Što si učinila s SD karticom?
- Boji te se! - Pusti me da prođem ili ću te...
- Ostavi je. - Samo žalim razgovarati o Joeu.
- Pusti je! - Poprskala me suzavcem!
Izabella!
Ne možeš ovo izbjeći!
Zašto si je pustila da ode?
Što, da je držim zatočenu?
- Trebala sam razgovarati s njom. - Kaže da si je napala.
- Nisam! - Primila si je rukom?
- Jesam. - U čemu je onda razlika?
- Zašto si to učinila? - Zašto je došla?
Već godinama zapošljavamo njezinu obitelj.
- Davno prije tebe. - Znači, vjeruješ njoj?
Nije važno što sam bila žena tvog sina i što sam majka tvoje unuke?
- Kaže da si je uhodila. - Je li rekla što sam vidjela?
- Nije. - Nije.
Vidjela sam Joea.
Vidjela sam Joea, Judith.
Joea?
Snimljenog kamerom.
Ne znam kako, ali vidjela sam ga.
Odgovori mi onda ovo.
Kako mrtvog muškarca može snimiti tajna kamera?
Kako mrtav muškarac može maziti vlastitu kćer?
Prestani. Smjesta.
Znaš da to ne može biti istina.
Željela si ga vidjeti.
Pa si ga i vidjela.
- I počela optuživati Izabellu! - Nije mi se prividjelo. Bio je ondje.
Maya, radi ti podsvijest.
Ne analiziraj me, jebote.
- Ne psuj ovdje. - Znam što sam vidjela!
Mog sina kojeg smo pokopali?
Reći ću ti iskreno, Maya. Zabrinuta sam za tebe.
Svašta si prošla kad si bila u službi.
- Dobro sam. - Nisi razgovarala o tome.
- Hoćeš reći da ludim? - Ne. Da nisi razgovarala o tome.
Ni o skandalu nakon toga.
Ako ćemo posve iskreno,
ne znam jesi li u stanju brinuti se za svoju djevojčicu.
Da nisi dovodila u pitanje moje roditeljske sposobnosti!
Vidjela sam ga.
Ne gubim razum.
Jesi li ga voljela?
Što?
Jednostavno pitanje. Jesi li voljela mog sina?
Znaš da jesam.
Ja jesam. Do srži!
Ali katkad, kad ste bili zajedno...
Voljela sam ga!
Ali bit ću iskrena, Judith.
Često sam se pitala
čuje li u uhu glas.
Glasić.
Koji pita: „Je li ona za njega?
Ta ženska?
Je li dovoljno dobra za mog princa?”
Jer ja nisam vaša.
Zar ne?
I nikad neću biti.
Uđite.
Bok!
Imamo roštilj.
Maya, 9-milimetarski meci koje smo izvadili iz tijela vašeg muža
prošli su obradu da vidimo odgovaraju li
nekom slučaju iz naše baze podataka.
I odgovaraju.
Tako je.
Pištoljem kojim je ubijen vaš muž
ubijena je i vaša sestra,
Claire Walker.
ZAUVIJEK SI NAM U SRCU.
NADZORNA KAMERA
SIGURNO ŽELITE OBRISATI? OBRIŠI
Prijevod titlova: Petra Matić